เบคอนนุ่มสุดๆ กินแบบ A la carte ก็คุ้ม เพราะให้เยอะ - เป็นร้านชาบูที่คนไม่กินเนื้อ น่าจะปลื้ม เพราะมี "เบคอน" ที่สไลด์มาชิ้นใหญ่ หนา และมีส่วนที่เป็นไขมันพอๆ กับส่วนที่เป็นเนื้อ ทำให้พอลวกแล้ว เบคอนจะนุ่มมากๆ จนแทบจะละลายในปาก และไม่เลี่ยนเกินไป เพราะไม่ได้มีแต่มันแบบเบคอนของบางร้าน ยิ่งเมื่อเอาไปชุบไข่ไก่สด แล้วจุ่มลงไปในน้ำจิ้มงา ความนุ่มของเบคอนก็จะยิ่งเพิ่มขึ้นอีกเป็นเท่าตัว แม้น้ำซุปชาบูอาจจะรสชาติไม่เข้มข้นนัก เหมาะกับคนที่กินไม่รสจัด แต่น้ำอีกแบบที่เป็นซุปสุกี้ก็รสชาติเข้มข้นหวานๆ เค็มๆ เหมาะกับคนที่ชอบรสชาติแนวซีอิ๊วญี่ปุ่น ส่วนความคุ้มค่าของ "โดนาเบะ" นั้น อยู่ที่ราคาต่อจานสำหรับเนื้อ เนื้อหมูและเบคอนราคาจะอยู่ที่จานละ 80 - 120 บาทเท่านั้น แต่ถ้าเป็นเบคอนหมูดำคุโรบูตะจะอยู่ที่จานละ 300 บาท ซึ่งทั้งหมดนี้ก็ให้มาในจานที่ใหญ่มาก และปริมาณเยอะขนาดที่คนกินน้อย สั่งมาแค่ 2 จาน ก็น่าจะอิ่มแปล้แล้ว